1959. január 23. (58 éves)
Fidesz (1988–1993)
1978-ban kezdte meg egyetemi tanulmányait az Eötvös Loránd Tudományegyetem Állam- és Jogtudományi Karán, ezzel párhuzamosan 1980-tól az ELTE Szociológiai Intézetének hallgatója volt. 1983-ban szerezte meg jogi doktorátusát, 1985-ben szociológusi diplomáját. Jogi diplomájának megszerzését követően az ELTE ÁJK-n kapott tanársegédi állást, 1988-tól adjunktusként, 1992-től egyetemi docensként dolgozott. Kezdetben a jog- és államelméleti tanszéken oktatott, majd 1987-ben részt vett a kar jogszociológiai tanszékének megalapításában, amelynek oktatója (2013-tól a jog- és társadalomelméleti tanszék). 1988-89-ben ösztöndíjasként a UCLA Szociológia Tanszékén végzett kutatómunkát Los Angelesben. 1992-ben védte meg politikatudományi kandidátusi disszertációját -- amelyet az anarchizmus elmélete és magyarországi története témaköréből írt -- a Magyar Tudományos Akadémián. 1993-ban az újonnan alakult Közép-európai Egyetemen (CEU) került egyetemi docensi beosztásba, de továbbra is tanított az ELTE-n. Részt vett a CEU politikatudományi doktori programjának kidolgozásában. 2003-ban habilitált a magyar politikai pluralizmus témakörében írott könyvével. majd 2005-ben kapta meg egyetemi tanári kinevezését. Emellett 1991-1993 között az MTA Politikatudományi Intézete tudományos munkatársaként kutatott. Ösztöndíjas kutatóként a következő nemzetközi intézményekben dolgozott: a bécsi Institut für die Wissenschaften von Menschen (1990–1991), a berlini Wisschenschaftskolleg (Andrew Mellon Fellow, 1993–1994), brightoni Sussex Egyetem Európai Intézete (1998), a hollandiai Netherlands Institute for Advanced Study (1998), valamint Firenzében az Európai Egyetemi Intézet (Jean Monnet Fellow, 2000–2001 és Fernand Braudel Fellow, 2012) és a CEU Institute for Advanced Study (2014). Vendégprofesszorként a következő egyetemeken tanított: Nottinghami Egyetem (1993), a massachusettsi Smith College, Mount Holyoke College és a Hampshire College (1999-2000), a Tübingeni Egyetem (1999-2001), a Bolognai Egyetem (2008) és a Stockholmi Södertörns Egyetem (2008). Három alkalommal is lehetőséget kapott, hogy oktasson a New York-i Columbia Egyetem vendégprofesszoraként (2004, 2009, 2015).
A Magyar Tudományos Akadémia Politikatudományi Bizottságának tagja, 2011 óta a Bizottság elnöke. 2003-2005 között a Magyar Politikatudományi Társaság elnöke volt, 1991-1998 között és 2006 után pedig elnökségi tagja. 2002-2008 között az Európai Politikatudományi Hálózat elnökségi tagjaként is tevékenykedett. 2008-ban a Politikatudományi Társaságok Európai Konföderációjának végrehajtó bizottságának tagjává választották, ahol funkcióját 2012-ig töltötte be. 1991-1994 között a Szociológiai Szemle szerkesztőbizottságának tagja, 1992-ben a Politikatudományi Szemle egyik alapító szerkesztője volt, 1992-2000 között szerkesztőként dolgozott, azóta a szerkesztőbizottság tagja. 2008-2012 között a Eurosphere Working Papers Series főszerkesztője volt. Emellett tagja a European Political Science, a Taiwan Journal of Democracy, az East European Quarterly, az Intersections: East European Journal of Society and Politics, a Research in Social Change, a Journal of Political Science Education és a CEU Political Science Journal című folyóiratok szerkesztőbizottságának.
Aktívan részt vett a rendszerváltás körüli és azt követő közéletben. 1987-ben részt vett a lakiteleki találkozón, 1988 májusában a Szabad Kezdeményezések Hálózata alapítója volt, és belépett a Fideszbe. A Fidesz részéről 1989-ben részt vett a Nemzeti Kerekasztal-tárgyalásokon, ahol az Ellenzéki Kerekasztal képviseletében az erőszakos megoldásokat kizáró jogi garanciák megteremtésével foglalkozó munkabizottság tagja volt. 1990 januártól májusig a Fidesz szóvivője, 1991-1992-ben a párt országgyűlési képviselőcsoportjának szakértője volt, 1993-ban kilépett a pártból. 1989-1992 között a Magyar Narancs nevű lap alapító szerkesztőjeként, majd 1992-1996 között főmunkatársaként dolgozott. A 2000-es években a Magyar Hírlap, majd a Figyelő kolumnistája volt. 2003-2004 között tagja volt Medgyessy Péter miniszterelnök tanácsadó testületének. 2005 elejétől 2006 júniusáig, az első Gyurcsány-kormányban a nemzeti kulturális örökség minisztere volt. 2007-2008 között a környezetvédelmi miniszter tanácsadója. Részt vett a Lehet Más a Politika nevű társadalmi kezdeményezés elindításában.
A Szép Szó 1936–1939 (szerk., 1987)
Társadalomismeret. Középiskolai tankönyv. (társszerző, 1991)
Post-Communist Transition: Emerging Pluralism in Hungary (társszerző és társszerk, 1992)
Zsolt Béla: A végzetes toll (szerk. 1992)
Polgárosodás, civil társadalom és demokrácia (társszerző, 1993)
Democratic Legitimacy in Post-Communist Societies (szerk., 1994)
Anarchizmus ma (társszerk. 1995)
Lawful Revolution in Hungary (társszerk., 1995)
Ignotus Pál: Vissza az értelemhez (szerk. 1997)
Magyar anarchizmus (társszerk. 1998)
A rendszerváltás forgatókönyve: kerekasztal-tárgyalások 1989-ben V–VI (társszerk., 2000)
A rendszerváltás forgatókönyve: kerekasztal-tárgyalások 1989-ben VII. Alkotmányos forradalom: Tanulmányok. (szerk. 2000)
A rendszerváltás forgatókönyve: kerekasztal-tárgyalások 1989-ben VIII. Portrék és életrajzok. (társszerk. 1999)
The Future of Democracy in Europe: Trends, Analyses and Reforms (társszerző, 2004)
Migrants, Minorities, Belonging and Citizenship (társszerző, 2004)
Anarchism in Hungary: Theory, History, Legacies (társszerző, 2006)
Anarcho-demokraták ( társszerző, 2007)
Az anarchizmus klasszikusai (társszerk. 2009)
Jegyzetek a szabadságról: Ignotus Pál írásai (szerk. 2010)
25 Years after the Fall of Iron Curtain: The State of Integration of East and West in the European Union (társszerző, 2014)
Bozóki András. In MTI Ki kicsoda 2009. Főszerk. Hermann Péter. Budapest: Magyar Távirati Iroda Zrt. 2008. 153. o. Életrajz a Közép-európai Egyetem honlapján (angolul)
VIAF: 69002069
LCCN: n91078996
ISNI: 0000 0001 1069 1421
GND: 103224823
SUDOC: 032362714
BNF: cb12340688p
A lap eredeti címe: „https://hu.wikipedia.org/w/index.php?title=Bozóki_András&oldid=18131471”	Kategória: Magyar jogászokMagyar politológusokMagyar szociológusokMagyar újságírókMagyar egyetemi, főiskolai oktatókMagyarország minisztereiA Fidesz korábbi tagjaiBudapesten született személyek1959-ben született személyekÉlő személyekRejtett kategóriák: Wikipédia-szócikkek VIAF azonosítóvalWikipédia-szócikkek LCCN azonosítóvalWikipédia-szócikkek ISNI azonosítóvalWikipédia-szócikkek GND azonosítóvalWikipédia-szócikkek BNF azonosítóval	Navigációs menü
EnglishEsperantoРусский	Hivatkozások szerkesztése	A lap utolsó módosítása: 2016. november 11., 21:00